У апошні час музыкі шчыльна звярнуліся да такога славутага зборніку музыкі, як Полацкі сшытак. Таму не дзіўна, што было ў большасці сваёй адыграна тое, над чым гурт працаваў апошні час. Па словах Зміцера Сасноўскага, чым болей яны “сядзяць” у Полацкім сшытку, тым больш разумеюць, што да канца сваёй творчай дзейнасці не вылезуць адтуль. Дарэчы кажучы, падчас канцэрту адбылася прэзентацыя песні “Марыя Вірджын Маці Каралева” (прабачце за кірылічнае напісанне). Перад выкананнем яе мы пачулі даволі працяглую гісторыю, аб чым песня, таксама было адзначана, што большую частку працы над ёй заняў пераклад.